ตลาดหุ้นเอเชียเพิ่มขึ้นเช้านี้ เหตุเงินเยนอ่อนหนุนตลาดหุ้นญี่ปุ่นทะยาน
ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังเงินเยนอ่อนค่าหนุนตลาดหุ้นญี่ปุ่นทะยานขึ้น นอกจากนี้ ตลาดยังได้รับปัจจัยบวกหลังจากที่กรีซสามารถชำระหนี้ให้กับธนาคารกลางยุโรป (ECB) และกองทุนการเงินระหว่างประเทศ (IMF) เมื่อวานนี้
21 ก.ค. 2558

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ หลังเงินเยนอ่อนค่าหนุนตลาดหุ้นญี่ปุ่นทะยานขึ้น นอกจากนี้ ตลาดยังได้รับปัจจัยบวกหลังจากที่กรีซสามารถชำระหนี้ให้กับธนาคารกลางยุโรป (ECB) และกองทุนการเงินระหว่างประเทศ (IMF) เมื่อวานนี้
โดยดัชนี MSCI Asia Pacific เพิ่มขึ้น 0.2% สู่ระดับ 144.51 จุด เมื่อเวลาประมาณ 9.00 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 20,763.31 จุด เพิ่มขึ้น 112.39 จุด, ดัชนี TAIEX ตลาดหุ้นไต้หวันเปิดวันนี้ที่ 8,997.56 จุด เพิ่มขึ้น 22.56 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,082.18 จุด เพิ่มขึ้น 8.87 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,382.96 จุด เพิ่มขึ้น 9.48 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,725.43 จุด เพิ่มขึ้น 1.30 จุด
ทั้งนี้ตลาดหุ้นเอเชียได้รับแรงหนุนจากข่าวที่ว่า กรีซได้ชำระหนี้ให้กับ ECB และ IMF แล้วเมื่อวานนี้ นอกจากนี้ ธนาคารของกรีซกลับมาเปิดให้บริการอีกครั้งแล้วเมื่อวานนี้ ภายหลังจากที่ทางการสั่งปิดทำการเป็นเวลานานถึง 3 สัปดาห์ เนื่องจากวิกฤตหนี้ของประเทศ